
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 50
                                                             din 28 martie 2019
privind încetarea unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.535/11.03.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile înregistrate la Municipiul Sighişoara cu nr. 5.632/28.02.2019 și nr. 6.509/08.03.2019, formulate de domnul director executiv, Schubert Ioan, reprezentant al S.C. TRANSTEX S.R.L., cu referire la încetarea contractului de închiriere nr. 206/1998, aşa cum a fost modificat şi completat prin actele adiţionale nr. 1 - 9, având ca obiect terenul cu destinația de parcare auto (8 locuri), situat în Municipiul Sighişoara, str. Târnavei nr. 2, pozițiile nr. 14 - 21, motivat de faptul că societatea își restrânge activitatea și nu mai folosește terenul potrivit scopului și destinației pentru care a fost închiriat;

Având în vedere clauzele din contractul de închiriere nr. 206/1998, aşa cum a fost modificat şi completat prin actele adiţionale nr. 1 - 9, cu privire la încetarea acestuia, cu precădere clauza prevăzută la art. 20 din acesta;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 6.533/11.03.2019, prin care se propune încetarea contractului de închiriere mai sus menţionat, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

    H O T Ă R Ă Ş T E:
Art. 1. Se aprobă încetarea contractului de închiriere nr. 206/1998, aşa cum a fost modificat şi completat cu actele adiţionale nr. 1 - 9, încheiat cu S.C. TRANSTEX S.R.L., având ca obiect terenul cu destinația de parcare auto (8 locuri), situat în Municipiul Sighişoara, str. Târnavei nr. 2, pozițiile nr. 14 - 21, motivat de faptul că societatea își restrânge activitatea și nu mai folosește terenul potrivit scopului și destinației pentru care a fost închiriat.

Art. 2. Prezenta hotărâre se va comunica S.C. TRANSTEX S.R.L., cu sediul în Municipiul Sighişoara, str. Târnavei, nr. 2, județul Mureș.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.
Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. S.C. TRANSTEX S.R.L.
12 ex.
B.A. 

